কোকৰাঝাৰঃ ভাৰত-ভূটান সীমান্তৰ সৰলপাৰা এলেকাত অচিনাক্ত দুৰ্ষ্কৃতিকাৰীৰ হাতত প্ৰাণ হেৰুওৱা কোকৰাঝাৰ জিলা আবকাৰী অধীক্ষকৰ কাৰ্যালয়ৰ উপ-পৰিদৰ্শক নাৰায়ণ বৰালৰ হত্যাকাণ্ডই ১৩ দিন অতিক্ৰম কৰিলে যদিও অসম আৰক্ষীয়ে হত্যাকাৰীক গ্ৰেপ্তাৰ কৰাটো দূৰৰ কথা হত্যাকাৰীক চিনাক্ত কৰিবলৈ সক্ষম নোহোৱাত তীব্ৰ চাঞ্চল্যৰ সৃষ্টি হৈ আহিছে৷ নিৰ্জু আৰু সৎ বিষয়া বুলি হিচাপে পৰিচিত নাৰায়ণ বৰালৰ হত্যাকাণ্ডৰ পিছৰে পৰা সৰলপাৰাৰ নিজ ঘৰখনত এতিয়া মাথো হিয়াভগা কান্দোন আৰু উচুপনিৰ এক শোকাকুল এক পৰিৱেশে বিৰাজ কৰি আহিছে৷ তেনে এক পৰিৱেশৰ মাজতে মঙলবাৰে নাৰায়ন বৰালৰ আদ্যশ্ৰাদ্ধ সম্পন্ন হয়, যত মন্ত্ৰী প্ৰমীলা ৰাণী ব্ৰহ্ম উপস্থিত হৈ শোকসন্তপ্ত পৰিয়ালবৰ্গক গভীৰ সমবেদনা জ্ঞাপন কৰাৰ লগতে মৃতকৰ প্ৰতি গভীৰ শ্ৰদ্ধাঞ্জলী জ্ঞাপন কৰে।
হত্যাৰ বলি হোৱা আবকাৰী বিষয়া নাৰায়ণ বৰালৰ ঘৰত মন্ত্ৰী প্ৰমিলা, ৰাজ্যিক মৰ্যদা প্ৰদান নকৰাত ক্ষোভ